CELEX: 62014CA0303
Language: bg
Date: 2015-06-25 00:00:00
Title: Дело C-303/14: Решение на Съда (шести състав) от 25 юни 2015 г. — Европейска комисия/Република Полша (Неизпълнение на задължения от държава членка — Регламент (ЕО) № 842/2006 — Обучение и сертифициране — Задължение за уведомяване — Санкции — Регламенти (ЕО) № 303/2008, (ЕО) № 304/2008, (ЕО) № 305/2008, (ЕО) № 306/2008, (ЕО) № 307/2008 и (ЕО) № 308/2008)

24.8.2015   
            
            
               BG
            
            
               Официален вестник на Европейския съюз
            
            
               C 279/16
            
         Решение на Съда (шести състав) от 25 юни 2015 г. — Европейска комисия/Република Полша
   (Дело C-303/14) (1)
   
   ((Неизпълнение на задължения от държава членка - Регламент (ЕО) № 842/2006 - Обучение и сертифициране - Задължение за уведомяване - Санкции - Регламенти (ЕО) № 303/2008, (ЕО) № 304/2008, (ЕО) № 305/2008, (ЕО) № 306/2008, (ЕО) № 307/2008 и (ЕО) № 308/2008))
   (2015/C 279/19)
   Език на производството: полски
   
      Страни
   
   
      Ищец: Европейска комисия (представители: K. Mifsud-Bonnici и K. Herrmann)
   
      Ответник: република Полша (представител: B. Majczyna)
   
      Диспозитив
   
   
               1)
            
            
               Като не е съобщила на Европейската комисия изискваната информация за органите за сертифициране на персонала и предприятията, нито за сертификатите на персонала и предприятията, които се занимават с дейности, свързани с някои флуорирани парникови газове, нито за националните правила за санкциите, които следва да се прилагат в случай на нарушение на разпоредбите на Регламент (ЕО) № 842/2006 на Европейския парламент и на Съвета от 17 май 2006 година относно някои флуорирани парникови газове, Република Полша не е изпълнила задълженията си по член 5, параграф 2 и член 13, параграф 2 от този регламент, по член 12, параграф 3 от Регламент (ЕО) № 303/2008 на Комисията от 2 април 2008 година за установяване, в съответствие с Регламент № 842/2006, на минимални изисквания и на условията за взаимно признаване на сертифицирането на компании и персонал по отношение на стационарни хладилни и климатични системи, както и за топлинни помпи, съдържащи някои флуорирани парникови газове, по член 12, параграф 3 от Регламент (ЕО) № 304/2008 на Комисията от 2 април 2008 година за установяване, в съответствие с Регламент № 842/2006, на минимални изисквания и на условията за взаимно признаване на сертифицирането на търговски дружества и служители по отношение на стационарните противопожарни системи и пожарогасители, съдържащи някои флуорирани парникови газове, по член 7, параграф 1 от Регламент (ЕО) № 305/2008 на Комисията от 2 април 2008 година за установяване, в съответствие с Регламент № 842/2006, на минимални изисквания и на условия за взаимно признаване на сертифицирането на служители по отношение на извличането на флуорирани парникови газове от комутационна апаратура за високо напрежение, по член 6, параграф 1 от Регламент (ЕО) № 306/2008 на Комисията от 2 април 2008 година за установяване, в съответствие с Регламент № 842/2006, на минимални изисквания и условия за взаимно признаване на сертифицирането на служители, извършващи извличане от съоръжения на някои разтворители на базата на флуорирани парникови газове, по член 4, параграф 2 от Регламент (ЕО) № 307/2008 на Комисията от 2 април 2008 година за установяване, в съответствие с Регламент № 842/2006, на минимални изисквания за програми за обучение и на условия за взаимно признаване на атестати за обучение на служители по отношение на климатичните инсталации на някои моторни превозни средства, съдържащи някои флуорирани парникови газове, както и по член 1 от Регламент (ЕО) № 308/2008 на Комисията от 2 април 2008 година за установяване, съгласно Регламент № 842/2006, на формата на уведомленията за програмите на държавите членки за обучение и сертифициране.
            
         
               2)
            
            
               Осъжда Република Полша да заплати съдебните разноски.
            
         
      (1)  ОВ C 409, 17.11.2014 г.